
I. 

Omnes  Romanorum  poetas  elegiacos  Alexandrinos  in 
primis  Callimachum  proposuisse  sibi,  quos  imitarentur,  cum 
ipsi  identidem  confitentur,  tum  comparatio  inter  Alexandrinos 
Romanosque  poetas  instituta  facile  probat 1).  Consentaneum 
autem  est  alium  alia  ratione  pendere  de  graecis,  prout  suum 
quemque  duxerit  ingenium.  Hic  ne  nimii  videamur  in  hac 
re  unum  tantum  ex  elegiacis  Romanorum  scriptoribus, 
Catullum,  in  comparationem  vocare  in  animo  habemus.  — 
A  e  primum  quidem ,  si  accuratius  cognoscere  volumus, 
qua  ratione  elegiaci  poetae  Romani  Alexandrinorum  exem- 
plaria,  praecipue,  qui  principatum  inter  eos  teneat 2),  Calli- 
machi  imitati  sint,  ante  omnia  quaeramus  necesse  est  ipsam 
Callimachi  artem  carminum  pangendorum  qualis  fuerit 
quibusque  potissimum  nominibus  prae  aliorum  insignis. 
Sed  cum  ex  numerosis  Cyrenaei  operibus  non  nisi  perquam 
paucae  exstent  adhuc  reliquiae ,  hymnorum  6 ,  epigram- 
matum  fere  LXXX,  fragmentorum  cuiusvis  generis  in 
primis  elegiacorum  magna  multitudo,  propitia  accidit  for- 
tuna, ut  duas  habeamus  inter  Catulli  carmina  conversiones 

1)  cf.  Prop.  II,  1,  39  seqq.  II,  34,  31.  Ili,  1,  1.  Ili,  3,  51. 
Ili,  9,  44.  IV,  6,  3.  IV,  1,  60  seqq.  Ovid.  amor.  I,  15.  Ili,  350; 
rem.  am.  760.  Trist.  I,  6.  II,  367.  Cat.  65,  15,  116,  2.  Hor. 
sat.    1,   2,    105.      cf.   Cali.   ep.   33  Ern. 

2)  Dilthey,   Cydippa,   Lips.    1863.     pag.   3  seqq. 

poematum  Callimacheorum,  Carmen  LXIV  et  LXVI.  Ex 
fragmentis  cnim  illis  elegiarum  parum  intellegitur,  qua 
ratione  composuerit  Callimachus  elegias  suas  et  disposuerit, 
quomodo  argumenta  earum  tractaverit  et  qualiaargumenta; 
nec  magis  hoc  nos  docere  possunt  hymni  vel  epigrammata, 
quippe  quorum  genus  ab  elegiaco  alienissimum  sit.  Cognita 
igitur  ex  duobus  carminibus  illis  Cyrenaei  arte  alias  Catulli 
elegias  comparantes  cum  illis  quomodo  imitatus  sit  Alexan- 
drinum  Veronensis,  quoad  id  fieri  potest,  intellegemus. 
Non  enim  nos  fugit  non  nil  habere  difficultatis  ex  interpre- 
tationibus  latinis,  quae  graecorum  exemplarium  virtutes  vix 
aequaverint,  de  Cyrenaei  arte  poetica  universe  iudicare. 
Praeter  carmina  duo  illa ,  quae  quasi  fundamentum  erunt 
totius  disputationis ,  tertium  insuper  accedit  adiumentum 
elegia  Callimachi  in  Cydippam  scripta,  quam  ex  fragmentis 
sagacissimo  acumine  summaque  doctrina  instaurandam 
suscepit  vir  praeclarissimus  Carolus  Diltheius  (Lips.  1863). 
In  numerosis  fragmentis,  obscurissimis  saepe  et  deformati^, 
ubicunque  Callimacheae  elegiae  vestigia  quamvis  exilia 
invcstigari  potuit  enucleavit  vir  ille  et  subtili  ingeniosoque 
iudicio  composuit ,  ut  longam  illam  ac  spinosam  sed  haud 
infructuosam  viam  permensus  externa  Cydippae  lineamcnta 
reconcinnarit.  Quamvis  autem  elegia  illa  in  primis  aptfl 
sit,  qua  Callimacheae  poesis  singularis  forma  atque  indoles 
repraesentetur,  tamen ,  cum  saepius  accuratior  in  rebus 
minutis  nos  fuo-iat  cos;nitio  et  universa  tantummodo  elegiae 
compositio  retegi  possit,  non  idem  valct  atque  carmina 
illa  supra  denotata  ideoque  secundas  ei  tribuamua  partes 
oportet*). 

Sed  priusquam  ad  ipsam  rem  tractandam  transimus, 
liccat  nobis  levi  attingamus  bracino  pristinoruni  temperimi 

•)  Nec  ncglcgcmus  Naekii  Ilecalcn ,  quam  ornimi  ratione  ex 
disiectis  poematis  membris  exaedifìcarc  studuit  vir  prfeeclftri88ÌinfM< 
cf.   Naekii   ojmscula  jihilolog.   ed.    Wchkor  Voi.    II. 


scriptores  elegiacos  graecos,  cum  Disi  quis  quamvis  subitaria 
diligentia  carmina  illa  le^erit  iusto  iuclicio  miram  illam  et 
exquisitam  Alexandrinorum  artem  aestiraare  ac  perpendere 
non  queat.  Atque,  quod  primo  statim  obtutu  omnibus, 
quicunque  Tyrtaei,  Mimnermi,  Solonis  elegias  legit,  proba- 
tur  simplicitas  illa  est  artis  qua  composita  sunt  carmina. 
Omnia  nativum  gestant  colorem ,  nil  exquisiti ,  artificiosi, 
contorti  :  profluunt  versus  ex  intimo  pectore  nullis  subtilibus 
artis  normis  obstricto,  argumenta  carminum  simplicia,  dis- 
posilo perspicua,  facta  plerumque  oppositione  proceditur 
et  amplificata  argumentum.  Exordio,  qua  sunt  elegiae 
simplicitate  et  brevitate,  nil  opus  est,  statim  in  medias  res 
progreditur  poeta.  Desunt  igitur  rhetoricae  transitionum 
formulae,  deest  exquisitae  doctrinae  studium;  simplicem 
naturam  omnia  redolent.     Primo  statim  disticho  : 

Te&vdfxiì'eti  yàq  y.aXov  ine  7iQO/u<x%oi(n  niGÓvxa 
civÓQ    àyad-ov  tieqì  ft  naioidi  {Aa.Qvà.{Atvov 

Tyrtaeus  in  ipsum  carminis  argumentum  inducit,  quod 
sine  ulla  digressione  usque  ad  finem  elegiae  persequitur. 
Simplicem  in  modum  alterum  distichon  facta  oppositione 
argumentum  produciti  describitur  ignavi  miserabilis  sors 
usque  ad  v.  10:  nil  moratur  poeta  inconcinnitatem  partium 
cum  prior  enuntiationum  inter  se  oppositarum  duobus  con- 
ficiatur  versibus,  altera  octo,  sed  facta  conclusione  (1 1 — 12)  e 
vestigio  ad  adhortationes  properat,  in  quibus  reliqua  tota 
versatur  elegia.  —  Mimnermi  carmina  amatoria  suavem 
spirantia  mollitudinem  prorsus  eodem  composita  sunt  modo: 
argumentum  per  se  simplicissimum  nisi  rationibus  sibi 
oppositis  non  variatur  : 

Tig  (fé  filo?,   ri  &è  thqnvov  arto  %QV<Jrjs  *A(pQodizrjg  ; 

Qui  secuntur  versibus  amoris  gaudia  placidis  iuventutis 
temporibus  laudibus  efferuntur;  a  medio  fere  Carmine,  inde 
a  verbis:  knsì  dì  òdvvrjQÒv  èTiéX^ij  yìJQag  .  .  .  conqueri 
incipit  poeta  senectutis  miseram  molestamque  fortunam,  — 

Nec  subtilius  disponendi  artificium  Solonis  elegiarum  sim- 
plicia  argumenta  desiderabant  ;  cuius  vnod-fjxai  tic  \4ftrr 
vaiovg  prorsus  eundera  in  modum,  quein  apud  Tyrtaeum 
et  Mimnermum  vidimile,  conditae  sunt.  Nunquam  deorum 
ira  et  voluntate  vestra  urbs  interibit  (1 — 4),  sed  (en  habes 
contrarias  rationes)  vos  ipsi,  eives,  libidinibus  vestris, 
iustitiam  nil  veriti  patriam  deletis:  et  iam  omnium  effre- 
nata  licentia  urbem  in  turpem  vocavit  servitutem  (5 — 32). 
Iterum  facta  oppositione  elegia  ad  finem  perducitur: 
svvo/iia  S*  svxoGfxa  xaì  aoiianàvì  ano  (paini  (33  —  40). — 
Posterie-rum  contra  temporum  poetae  elegiaci  relieta 
antiquitatis  simplicitate  nativa  docto  carminum  generi 
studuerunt:  delicatissimo  fastidio  potissimum  poetae  Alexan- 
drini  nudam  illam  et  incomptam  carminum  pangendorum 
rationem  oderunt  et  arcent:  quin  etiam  ab  Homericis  car- 
mi nibus,  ut  quae  destituta  esset  novarum  rerum  lenociniis 
atque  exquisitiorum  fabularum  oblectamentis ,  Callimachi 
sensum  abhorruisse  ipse  disertus  testis  est3).  Delicata  car- 
minum arte,  in  narratione  rerum  novitate  lectores  excitare 
ac  delectare  voluit  Cyrenaeus..  Ergo  tritis  carminum 
cyclicorum  itineribus  spretis  obrutos  remotosque  adiit 
fabularum  fontes,  ad  quos  nisi  paucissimis  aditus  non 
pateret.  Noluit,  quae  est  cyclicorum  poeinatum  ratio,  unius 
vel  paucorum  heroum  labores,  facta,  pericula  innumerabili 
paene  versuum  multitudine  celebrare,  sed  adsingulas  potis- 
simum fabulas  angustioribus  circuinscriptas  fìnibus  so 
convertit,  quas  summo  studio  et  subtili  arte  variegavit  ad- 
ditis  venustis  fabellis  undique  repetitis.  Confersit  igitur 
in  carmina  sua  cuiusvis  generis  fabulas,  amatorias,  mytho- 
logicas,  geographicas ,  accuratas  locorum  et  personarum 
defìnitiones  *) ,     lepidas     imagines ,     argutulas     setttehtias 


3)  cf.  epigr.  XXXIII.  Meinek.   Dilthey  Cydippa  pag.   .">  seqq. 

cf.   Naekii  Hec.   pag.    7  seqq. 

•)   cf.   Naokii   Hec.    pag.    8  5   init.   Cydippa   pag.    28. 

yvoìfxag  quas  dicunt,  deorum  scaenas  domesticas,  iocosos 
in  nominibus  interpretandis  ludos,  solliciti  amoris  querellas 
iucunda  quadam  mollitie  insignes:  quae  omnia  mira  et 
subtili  arte  disposita  perpolitis  et  elimatis  carminibus  suis 
inseruit.  Sed  haec  accuratius  in  ipsis  elegiis  interpretandis 
videbimus  :  his  paucis  quae  in  transcursu  monuimus  con- 
tinuo iam  liquet ,  quantum  intersit  inter  artificiosissimam 
hanc  Alexandrinorum  poesin  et  simplicem  illam  et  nativam 
pristinorum  temporum. 

Quibus  ne  diutius  immoremur  transimus  iam  ad 
singula  examinanda  carmina. 

Ac  primum  quidem  quod  epyllion  illud  de  nuptiis 
Thetidos  et  Pelei  scriptum  attinet  (inter  carmina  Catulliana 
LXIV)  ante  omnia  quid  de  auctore  poematis  censeamus 
paucis  demonstrandum  nobis  videtur  esse. 

Hauptius  in  indice  I  lect.  universit.  Berol.  an.  1855 
studet  probare  Carmen  illud  Catulli  esse  nec  conversum  ex 
graeco  exemplari  et  integrimi  esse  poema.4)  De  integritate 
carmini s  vix  erit  qui  dubitethodie,  sed  quoddicit  virdoctis- 
simus,  id  factum  esse  imitatione  tantummodo  epylliorum 
Alexandrinorum,  ab  eo  stare  nequeo.  Ipse  fatetur  Hauptius 
(pag.  11)  certius  esse  expressisse  Catullum  Alexandrinorum 
poetarum  exemplar  orationis  forma,  versuumque  numeris 
et  ipsa  totius  carminis  compositione.  ,Etenim  —  ut  ipsius 
viri  spectatissimi  verbis  utar —  quod  partiumeius  (carminis) 
aequabilitatem  videmus  non  esse  usquequaque  concinnam, 
quod  poeta  in  narratione  modo  commoratur,  et  paene  ver- 
bosus  est,  modo  breviter  eam  comprehendit  et  ad  alia  pro- 
perat,  quod  aliquando  degreditur  a  narratione  et  ad  eam 
redit,  nimirum  penitus  quasi  hausit  Alexandrinorum  poeta- 
rum  ingenium,    quos    hanc  carminum  inaequalitatem  non 

*)  Contra  Merkelium,  qui  in  prolusione  de  Ov.  Ibide  scripta 
pag.  360,  cum  v.  25  non  recte  perspexisset,  contenderat,  Carmen  LXIV 
non  nisi  partem  esse  maioris. 

«levitasse  sed  studio  quodam  consectatos  esse  cum  aliisindi- 
ciiscognoscimus,  tumCallimachi  hymni  manifesto ostendiiiit'. 
Addit  praeterea  in  carmino  LXIV  prò  ,mari'  ,Tethvn' 
posuisse  Catullum:  et  similiter  locutum  esse  Cyrenaeum 
probabile  esse  propter  Veronensis  versus  in  elegia  Calli- 
machea  de  coma  Berenices  scripta: 

Sed  quamquam  me  nocte  premunt  vestigia  divom 
Lux  autem  canae  Tethyi  resti tuit  .   .  . 

Quod  dixit  Catullus  in  v.  18  e.  LXIV  ,nutricum 
tenus'  prò  ,mammarum  tenus',  sicut  consimili  rationc  graeci 
iÌT&ai  usurpant  certi  nil  habet  documenti,  cum  tale  exem- 
plum  in  C  a  11  ima  eh  o  non  prostet.  Cum  tot  causas 
coacervet  Hauptius ,  quibus  veri  simillimum  evincitur, 
Carmen  illud  ex  Alexandrinorum  graeco  exemplari  conver- 
sum  esse,  paene  nullas  invenire  nos  posse  fatemur  in  disserta- 
tioneilla,  quibus hac  sententiarefutataprobetur  libera  Alexan- 
drinorum imitatione  miram  hanc  carminis  compositionem 
declarandam  esse.  Nam  quid  de  variis  Homeri,  Theocriti, 
Callimachi  vestigiis,  quae  reperisse  Hauptius  in  hoc  cpyllio 
videtur  sibi,  iudicandum  sit  optime  exposuit  Riesius  ìhMil-. 
Rhen.  an.  1866  pag.  498  seqq.  In  huius  igitur  viri 
doctissimi  sententiam  pedibus  transeo5),  qui  ex  Callimachi 
fragmentis  quae  superesse  graeci  exemplaris  fragolina 
videntur  curiose  rimatus  acute  composuit ,  ut  dubiuni  vix 
queat  esse,  quin  epyllion  illud  unum  de  iis  carmi nibus  sit, 
quae  Catullus  Q.  Hortensio  Hortalo  missurum  se  esse  in 
el.  LXV  promittit. 

Poema  LXIV,  epyllion,  quamquam  elcgiacis  versi  lui.- 
non  est  compositum,  tamen,  quod  in  corxfinio  positum  est 
lyricae  et  epicac  poesis  idcoque  haud  paucis  noniiniluis 
aptam  imaginem  nobis  clegiacae  Callimachi  artia  repraeaen- 

5)  Quam  etiam  Mcrkelius  protulit  in  libro  Bupra  denot.  i»ag.  360. 

tare  potest,  fundamentum  quasi  una  cum  Coma  Berenices 
substruemus  toti  disputationi. 

Proprium  est  Alexandrinorum  eorumque  sectatorum, 
ut  carmina  nullo  praeparent  exordio,  sed  ab  ipsa  narratione 
incipiant 6).  Verum  tamen  hoc  epylli  initium  ab  eligiarum 
quantum  distet  postea  fusius  exponemus. 

Hic  iam  liceat  nobis  universe  aliquid  de  compositione 
et  structura  carminum  Alexandrinorum  elegiacorum  notare, 
quod  plurimis  exemplis  postea  nobis  probabitur.  Primis 
enim  Tyrtaei ,  Mimnermi ,  Solonis  temporibus  tota  elegia, 
ut  cuius  argumentum  per  se  simplex  esset  ac  breve  uno 
profìuebat  tenore;  unum  eundemque  colorem  omnia  osten- 
debant;  sed  cum  in  dies  magis  variarentur  argumenta,  cum 
doctrinae  artisque  nimium  studium  pristina  simplicitate 
deleta  plurimas  maximeque  diversas  res  in  unius  carminis 
argumentum  congereret  eaque  prolixiora  fierent,  simplex 
et  disponendi  et  enarrandi  ratio  non  iam  sufficiebat;  subtili 
arte  omnia  componenda  et  ordinanda  erant  et  certis,  ne 
diffluerent  singula,  finibus  circumscribenda.  Subest  igitur 
plerumque  doctae  Alexandrinorum  elegiae  aliqua  narratio, 
quae  naturali  serie  epicum  in  modum  decurrens  externis 
quasi  finibus  Carmen  circumscribit  velut  pictam  imaginem 
lignea  forma.  Quae  epicae  narrationis  externa  lineamenta 
per  se  poemati  elegiae  nomen  et  colorem  dare  nequeunt  ; 
immo  sunt  non  nisi  tela,  cui  innectuntur  ipsius  lyricae 
poesis  fila.  Non  igitur  uno  tenore  prolabitur  elegiacum 
Alexandrinorurn    Carmen*),    sed    commoratur   iamiamque 

6)  Haupt.  in  ind.  lect.  univ.  Berol.  1855  pag.  9  scribit  :  Ca- 
tullus  ne  in  hac  quidem  re  ab  Alexandrinorum  poetarum  imitatione 
alienus ,  quemadraodum  in  medias  res  lectorem  rapiunt  Theocritus 
Heraclisci,  Moschus  Europae  et  Megarae  initiis.  —  Adde  :  Callimachus 
in  Coma  Beren.  et  Cydippa,  cf.  Dilthey  pag.  28.  —  cf.  quae  contra 
disp.   Naekius  in  Hecale  pag.   28  seqq. 

*)  Odisse  dirivsxts  aaafxa  Callimachum  cf.  Naekii  Hec.  pag.  34. 

narratio,  ut  interponantur  omnia  illa,  quae  poesia  Alexan- 
drinorum  elegiacae  propria  paullo  ante  vocavimus.  lam 
ex  eo  quod  diximus  nemini  mirimi  videri  potest,  pur  narra- 
tionem  illam  epicam,  quae  externa  tantuinmodo  carminio 
l'orma  sit,  magis  adstricta  brevitate  comprehendere  ameni 
poetae  Alexandrini,  cimi  in  ipsis  lyricis  carminis  partibug 
uberiores  versentur.  Hoc  igitur  ante  omnia  tenendum  est, 
epicas  istas  narrationes  ideo  tantum  subiectas  esse  carmi- 
nibus,  ut  ad  eas  annecterentur  lyrici  versus,  ut  quibus  uni* 
elegiae  vis  ac  natura  contineatur. 

Sed  redeundum  iam  estadviam.  Carmen  LXIV,  quod 
nunc  aggrediemur  etsi  epyllion  est,  neque  omnia  in  id  qua- 
drant,  de  quibus  modo  exposuimus,  tamen  quod  ad  com- 
positionem  universam  attinet  saepius  persimileestelegiarum 
rationi.  — 

Magnin'cis  versibus  Carmen  de  nuptiis  Thetidis  et  Pelei 
scriptum  orditur:  sedata  quae  decet  epicum  poema  orationc 
narratur  in  Argonautica  expeditione,  cum  prima  Argo 
rudem  imbuerit  Amphitriten,  primum  conspexisse  Thetidem 
Pelea  : 

Tum  Thetidis  Peléus  incensus  fertili  amore, 
Tum  Thetis  humanos  non  despexit  hymenaeos, 
Tum  Thetidi  pater  ipse  iugandum  Pelea  sensit. 

Adstrictam  hic  licet  mirere  brevitatem  ;  tribus  bis 
hexametris  totus  inter  deano  et  heroem  amor  absolvitur. 
Peleus  adamavit  Thetidem,  Thetis  Pelea,  Juppitet  optiraue 
maximusprobavit  matrimonium.  line  prorsus  pertinont,  quae 
Riesius  in  dissertatione  supra  iam  denotata  scripsit:  ,Auch 
die  Ungleichmàssigkeil  zwiscfren  der  sehr  breiten  Detail- 
malerei  einerseits  und  dem  summarisch  schnellen  Fort- 
schritt  der  Erzàhluug  an  andoren  Stellen,  ani*  welche 
Haupt  binweist,  (loco  supra  laudato)  ist,  obgléich  iìberhaupl 
Alexandrinische  Sitte  oder  Unsitte,  doch  dem  Callimachus 
insbesondere  sehr  eigenthumlich*.      Iliicaddam,   eas  poti.-- 

simum  partes,  etiam  in  hoc  epylliorum  genere,  coneisiore 
narratione  tractare  Callimachum ,  quae  ab  epica  poesi 
propius  absint,  cura  in  locis  ad  lyricum  genus  propensiori- 
bus  —  ea  enim  est  Cyrenaei  ingenii  poetici  indoles  — 
magisque  idoneis,  qui  doctrina  tractentur,  verbosius 
versetur. 

Qui  secuntur  versus  inde  a  22  usque  ad  31  prorsus 
sunt  ex  more  poesis  Alexandrinae.  Poeta  invocat  heroes 
in  primis  Pelea  et  pollicetur  saepe  poesi  sua  se  celebraturum 
esse  eos  :  hunc  prooemiorum  finem  cura  omnino  graecis  pro- 
prium  fuisse  tum  Alexandrinos  liane  veterum  hymnorum 
clausulam  imitatos  esse  docet  Hauptius  in  libello  ante  deno- 
tato7).   De  v.  29  seqq: 

Tene  Thetis  tenuit  pulcherrima  Nereine? 
Tene  suam  Tethys  concessit  ducere  neptem 
Oceanusque,  mari  totum  qui  amplectitur  orbem? 

recte  iudicavit  Riesius  tales  quaestiones,  exclamationes, 
rhetorice  dieta  Callimachi  esse  (cf.  94 — 100,  71 — 75, 
116—  123)  cuius  rei  in  Coma  Berenices  plurima  prostare 
exempla  postea  videbimus.  Cura  hic  paullulura  commorata 
sit  narratio  usque  ad  v.  51  uno  tenore  prolabitur:  nuptiarum 
dies  cura  venisset  undique  omnes  Thessali  Pharsalum  coe- 
unt  :  omnis  labor  cessat:  docta,  quam  amat  Callimachus  8) 
enarratione    Thessaliae    urbes     enumerantur    laborumque 


")  pag.  10.  addit  exempla  et  ex  veteribus  hymnis  duo  et  ex 
Theocriti  Laudatione  Ptolemaei  unum  —  Quod  scripturam  horum 
versuum  attinet  eundem  compara  locum.  —  Miror  hos  versus  non 
persuasisse  Hauptio  ut  ipsi  Callimacho  hoc  tribueret  epyllion  :  recte 
enim  monuisse  mihi  videtur  Riesius  vv.  , heroes  salvete,  deum  genus  .  .  . 
vos  ego  saepe  meo,  vos  Carmine  compellabo'  in  talem  quadrare  poetam, 
cuius  sit  inprimis  epyllia  vel  hymnos  componere ,  quod  Catullus  de 
se  dicere  vix  potuerit. 

8)  cf.  Dilthey  Cyd.   pag.   46  et  54. 

varia  genera.     Describitur  aulae  regiae  splendor,  deae  pul- 
vinar  geniale  vestisque  conchyli  fuco  tincta  : 

Haec  vestis  priscis  hominum  variata  figuris 
Heroum  mira  virtutes  indicat  arte  — 

His  verbis  traducit  poeta  ad  narrationein  de  Ariadnae 
desertae  fletu  factam*),  quae  212  vv.  eomplexa  in  medio 
Carmine  408  versuum  posita  est.  Lenocinium  hoc  est  ex 
more  poetarum  Alexandrinorum,  quo  incitent  lectores  dul- 
cissimam  carminis  varietatem  sequentes.  Callimachus,  quo 
est  cyclicorum  carminum  taedio,  facere  non  potuit,  quin 
etiam  huic  epyllio  ornamento  ad  lyricam  poesin  propensiore 
venustam  quandam  adderet  dulcedinem.  Narratio  haec 
artificiose  toti  carmini  innexa,  qua  est  versuum  multitudine, 
procul  dubio  epylli  gravissima  pars  est,  quam  summa  arte 
summoque  studio  condidit  poeta  et  elimavit**)  Sed  ipsam 
curiosius  examinemus  rem. 

Inde  a  v.  52  usque  ad  70  omnia  cohaerent  et  prolabi- 
tur  narratio  sine  haesitatione  ;  describit  poeta  Ariadnani  a 
Theseo  desertam  in  litore  Diae  fìuentisono  prospectantem, 
quibus  crucietur  doloribus  :  nil  curat  delapsum  a  corpore 
vestitum  ante  pedes  alludi  undis,  toto  animo  pendet  e  Theseo. 
Vv.  71 — 75  respicientes  ea,  quae  antea  facta  erant  ad  se- 
quentia  transducunt.  En  habes  Callimachi  narrandi  arti- 
ficium,  cuius  observandi  haud  paucasinveniemusoccasiones. 
Namque  Cyrenaeus  ne  epico  more  res  naturali  et  perpetua 
serie  defluentes  narret  praeoccupare  solet  posteriora,  ut  inde 
flexo  itinere  regrediendo  res  antea  gestas  persequatur  donec 
rursus  unde  exordiebatur  rediit.  9)    Quo  fit,  ut  legentium 


*)  Thesei  fabulam  saepius  tractassc  Callim.  constat  :  cf.  Naekii 
liceale  pag.    55   seqq.   et  pag.    65   fin. 

**)  cf.  quae  de  lyrica  Hecales  parte  scribit  Naek.  pag.  117  fin: 
insignis  pars  carminis,  in  qua  Callimachum  multa  cimi  diligenti:!  et 
cura  sua  voluptate  elaborasse  credibile  est. 

<J)  In  Cydippa  initium  enarrandi  sumit  ab  oadem  re ,  in  qua 
desinit,   nuptias  dico  Cydippac  et  Aconti  :    bis  principio  commemoratis 

defatigatio  et  taedium  devitetur  et  narratio  artificiose  in 
quadrum  redacta  lectorum  animos  delectet.  Attendas  etiam 
certa  formula  uti  Callimachum  ut  regrediatur  ad  res  ante 
actas:  legimus  enim  in  v.  76: 

Nani  perhibent  olim  .   .   . 

et  in  v.  212,  ubi  iterum  adhibet  illud  artificium: 

Namque  ferunt  olim  .   .   . 

Inde  a  v.  76  usque  ad  123  narrantur  quae  facta  erant 
postquam  in  Cretam  venit  Theseus  :  amor  eius  et  Ariad- 
nae  10),  Minotauri  caedes,  reditus  ex  labyrintho,  utriusque 
fuga:  tota  narratio  Callimachi  arte  ingenioque  digna  et 
venusta  est  (cf.  vv.  86—93),  similitudine  (105  —  111)  ex 
Homeri  ratione  longius  deducta  insignis  ;  quamquam  etiam 
rhetorice  dieta  non  desunt,  velut  95  seqq.  et  116  seqq.,  ubi 
transitione  prorsus  rhetorica  narrationem  producit  poeta. 

In  v.  124  iam  unde  exorsa  erat  oratio  rediit  :  vides 
rursus  Ariadnam  in  litore  Diae  amoris  doloribus  vexatam. 
Hic  commoratur  aliquantum  narrationis  cursus,  ut  inde  a 
v.  132  usque  ad  201  Ariadnae  fletus  carmini  innectatur*). 
Eadem  prorsus  ratione  in  Cydippa  Aconti  in  solitudine 
abditi  flebiles  clamores  interponuntur.  Tales  Cyrenaei 
poematum  locos  antiquo  tempore  haud  leviter  animos  com- 


relabitur  ad  ea,  quae  ante  nuptias  facta  erant,  ut  exinde  deorsum 
procedat  narratio  eo  reditura  unde  ordiebatur,  cf.  Cydippa  pag.  28. 
Idem  artificium  postea  in  Coma  Beren.  notabimus.  Consimili  ratione 
Callimachus  in  Cydippa  Aconti  sermonem  amatorium  utrimque  facta 
ad  arbores  apostropha  subtili  arte  cinxit,  cf.  Dilthey  pag.  88.  — 
cf.  Naekii  Hec.  pag.   84.   fin.  — 

10)  v.  86  seqq.  Hunc  (Thesea)  simulac  cupido  conspexit  lumine 
virgo  regia  .  .  .  non  prius  ex  ilio  flagrantia  declinavit  lumina, 
quam  cuncto  concepit  corpore  flammam  .  .  .  idem  narrant  quod  in 
Cydippa  Callimachus  :  primo  visu  xarà  ftiiov  Aconti  amor  exardet. 
cf.  Dilthey  Cyd.  pag.   55,   56. 

*)  cf.  fletum  Hecales:  Naek.  Hec.  pag.  233—2  53. 

movisse  magnaque  viguisse  gloria  docet  Diltheius.  Et  sunt 
profecto  eiusmodi  Callimachi  versus  iucunda  quadam  molli- 
tudine  insignes,  teneris,  qui  decent  sollicitos  amantes, 
coloribus  ornati,  ut  Callimachi  laudcs  band  miremur. 
Quorum  locorum  pulcritudinc  et  sua  vitate  factum  putamus, 
ut  Aristaenetus  in  Cydippae  paraphrasi  illuni  potissimum 
sermonem  amatorium  accuratius  exscriberet u)  et  duo  tem- 
porum  Augusti  poe+ae  Lygdamus  (in  eleg.  VI.  39  seqq.)  et 
Ovidius  (fast:  III.  465  seqq.)  Catullianos  istos  versus 
admirati  hanc  testarentur  admirationem  revocatis  in  legen- 
tium  memoriam  nonnullis  ex  bis  versibus12).  In  ipsis 
verbis  nil  inest,  quod  moneamus,  omnia  ])raeclaranec  quid- 
quam  Callimacbo  indignum.  Fcrvidus  est  sensuum  ardor  et 
legentium  intimum  pectus  movcns.  Vides  igitur,  ne  in  boc  qui- 
dem  epylliorum  genere  elegiarum  dulcioribus  modis  carerò 
posse  Callimachum  ;  sed  certo  Consilio  liane  lyricam  partem  in 
medio  Carmine  epico  inseruisse,  ut  quac  suam  daret  luce-m 
poemati.  Ergo  recte  iudicare  puto  Diltbeium  cum  scribat: 
,(Callimachus)ipse,  Alexandrinae  elegiaeantistes,  qui  suam 
sibi  elegit  semitam  persequendam ,  tantum  afuit ,  ut  par- 
ticeps  esset  communisHomeriadmirationis,  ut  in  contrariali! 
potius  partem  aliquod  exeniplum  effingere  vellet,  tamquam 
noviciae  scholae  auctor'.  Atque  mibi  quidem  vix  (labium 
videtur,  quin  hoc  poematum  genus  inter  epieani  et  lyricam 
poesin  interiacens  illud  fuerit ,  quod  opponere  voluerit 
cyclico  Homeri  carmini.*)  — 

Inde  a  v.  202 — 211  narratio  progreditur.  Exsecrata 
eratAriadna  ultimis  fletus  versibus  infidelem  virum  eiusque 

'«)  cf.  Dilthey  Cyd.  pag.  46. 

,2)   cf.   Haupt.   ind.   lect.   univ.   Berol.    1855   pag.    6. 

*)  Prorsus  eadem  ratione  qua  epyllion  hoc,  Callim.  Hecale 
composita  fuisse  videtur:  inter  epicam  de  tauro  Marathonio  narra- 
tionem  posita  erat  lyrica  Hecales  cum  Theseo  hospitii  descriptio,  et. 
Naek.   pag.    123  sub  fin. 

domum  :  audivit  Iuppiter  et  annuit  precibus  :  impendet  iam 
calamitas  Thesei  domui;  alba  vela  non  sustulerat  seni  patri 
felicem  nuntiatura  reditum.  Eodem  nunc  artificio  utitur, 
de  quo  ante  ad  v.  76  exposuimus  :  nani  v.  212:  namque 
ferunt  olim  ....  directa  narrationis  via  relieta  regreditur 
usque  ad  id  tempus,  quo  Theseus  patria  exire  parabat; 
exinde  procedens  deorsum  percurrit  Aegei  patris  praecepta. 
In  v.  241  unde  deelinarat  oratio  reversa  est  et  nunc  iterum 
usque  ad  v.  248  progrediens  Aegei  mortem  persequitur. 

Pertractatis  tam  artificiosa  ratione  rebus  a  Theseo 
gestis  ab  exitu  ex  patria  usque  ad  reditum  (ita  ut  haec 
quoque  narratio  in  quadrum  quasi  redacta  sit)  etiam  Ariad- 
nae  sors  sequentibus  versibus  (249 — 264)  ad  finem  perdu- 
citur:  annectitur  igìtur  narratio  ad  illumlocum,  ubiAriadna 
in  Naxi  insulae  litore  fluentisono  cedentem  Thesea  prospi- 
ciens  describitur  :  dum  varias  in  animo  volvit  curas,  subito 
Bacchus  cum  furente  sua  turba  advenit  petitque  amore  in- 
census  desertam:  nec  praetermittit  hanc  occasionem  Calli- 
machus  accurata  et  docta  sacrorum  bacchanalium  clescrip- 
tione  hanc  lyricae  poesi  propensiorem  carminis  partem 
includendi. 

Vv.  265 — 266  repetita  vv.  50  et  51  sententia  complexi 
iterum  antecedentia  ad  sequentia  traducunt:  consimilem 
rationem  habes  in  vv.  130  et  131  et  202;  52—53  et 
249—250;  321—322  et  382—383;  quo  fit,  ut  singula  car- 
minis membra  accuratius  distincta  utrimque  melius  con- 
cludantur.  — 

Pergitur  exinde  in  narrazione  nuptiarum  Thetidis  et 
Pelei  ;  abeunt  qui  spectatum  venerant  ex  tota  Thessalia,  ut 
diis  decedant;  quorum  discessus  epico  Homeri  more13)  si- 
militudine illustratur  (cf.  105  seqq).  Regia  ab  iis  relieta 
veniunt  cum  donis  Chiron,  Peneus,  Prometheus,  Iuppiter 


13)  cf.   Riese  in  Mus     Rhcn.    1866   pag.    502—503. 

cum  sancta  coniuge  natisque,  Phoebo  excepto  eiusqùe 
sorore,  qui  uni  de  diis  aspernabantur  Pelei  et  Thetidis  nup- 
tias  (278 — 302)*).  Abundant  haec  omnia  doctrina  et 
materiae  copia,  quae  uno  saepe  ve]  paubis  verbia  (quo  est 
brevitatis  studio  poeta)  indicatur  (cf.  291,  294  seqq.  299 
seqq).  Ad  mensas  large  cunstructas  discumbunt  dii  : 
Parcae  interea  divino  carmino  amantibus  fata  praefantur. 
Sicut  antea  (in  vv.  251 — 2G9)  docte  et  curiose  baocliantium 
turbas  depinxerat  Callimacbus,  hac  quoque  usus  occasione 
accurate  quattuordecim  versibus  Parcas  earumque  habitum 
describit14).  Qui  sequitur  Parcarum  cantus  (323 — 381) 
subtilem  Callimachi  artem  novo  testatur  exemplo  :  fata  enim 
quae  imminebant  novis  nuptis  si  epico  more  naturali  rerum 
serie  narraret,  supra  epylli  angustiores  fines  longius  progre- 
diendum  ci  esset  et  Carmen  ad  instar  cyclicorum  compo- 
suisset,  quorum  genus  arcet  et  odit.  Venuste  igitur  vx 
commode,  ut  prospectum  quasi  daret  in  futura  coniugum 
tempora  nec  ultra  fines  vagaretur,  has  partes  variata  prac- 
terea  apte  narrationis  ratione  Parcis  tribuit ,  quae  futura 
artificioso  cannine  usque  ad  Achillis  mortem  adumbrarent. 
Mirabili  igitur  arte  magnani  argumenti  copiam  qUam 
fieri  poterat  'brevissime  disposuit.  Quod  Callimachi  studium 
bene  percepisse  Riesius  videtur  mihi;  scribit  enim  in  disscr- 
tatione  saepius  iam  laudata:  ,Callimachus  strebtdanach .... 
innerhalb  eines  kurzen  Raumes  und  beschrankten  Kreisee 
moglichste  Stoffmassen  heranzuziehen  und  kurz  zu  dis- 
ponimi'. — 

Versibus  inde  a  384  pcroratio  incipit:  graviter  acsenten- 
tiose,  ut  aitllauptius,  absolvitur  Carmen:  nec  abhorret  nàéc 


*)  De  causis  huius   rei   v.    Mu return,    comnient.    in    Catull,    1559 
pag.    121. 

''')  Consimili    modo   edam   in  pomo  ilio  amatorio  Aconti  Calli- 
machnm  ostendisse  doctrìham  testator  Dilth,  pag,   66. 

ratio  a  Callimachi  more  et  ingcnio;  clicit  enim  Dilthcius15) 
quibusclam  cognosci  indiciis,  curri  yvwfiag  quas  (licunt  sui- 
quc  sensa  animi  inseruisse  Cyrenaeum,  tum  rerum  suarum 
memoriam  identidem  immiscuisse.  Quae  sententia  Iris  ulti- 
mis  epylli  versibus  optime  nobis  probatur:  donec  pietatem 
in  violatam  servabant  mortales,  dii  inter  homines  versabantur  ; 
fugerunt  hominum  usum  etconsuetudinem,  ubi  primum  tel- 
lus  scelere  imbuta  est.  — 

Sed  haec  quidem  hactenus  ;  quid  fructus  perceperimus 
tractato  hoc  epyllio  postea  videbimus.  Sequitur  ut  nunc 
uni  quae  exstet  de  Callimachi  elegiis  operarti  navemus,  car- 
mini inter  Catulliana  LXVI.  Atque  primum  quidem  Ca- 
tulli  Comam  Berenìces  unam  de  iis  esse  Callimachi  elegiis, 
quas  ex  graeco  translatas  Veronensis  in  epistola  adQ.  Hor- 
tensium  Hortalum  (cf.  LXV,  21)  data  amico  mittere  sedicit 
nemo  erit,  qui  infitietur.16)  Praeterea  expressum  esse  hoc 
Carmen  satis  accurate  ex  graecis  Cyrenaei  paucis  docemur 
quae  adhuc  exstant  graecae  elegiae  fragmentis  quaeque  hic 
cum  conversione  latina  componimus.17) 

v.   7.     Idem  me  ille  Conon  coelesti  in  lumine  vidit 
E  Bereniceo  vertice  caesariem 
Fulgentem  clare,   quam  multis  illa  deorum 

Levia  portendens  brachia  pollicita  est. 
II  tuè  Kqvoìv  tfi'ktxphv  EP  rj£Ql  tov  BEQtvixrfi 
Póctqvxov  ov  xtivrj  nàaiv  h&rjxe  &%oT± 
v.   40.     (Invita:)  adiuro  teque  tuumque  caput 

Qiqv  Ti  xaQrjp   wpoocc   ffoV  T£  piov 
v.   48.      ,    Juppiter  ut  Chalybon  omne  genus  pereat 
Et  qui  principio  sub  terra  quaerere  venas 
Institit  ac  ferri  frangere  duritiem 
[il   Zsv  7ioii>~\  Xa'Avftcoì'  (og  dnókoizo  yivog 
yeiófrtv  c(Piéllovra\   xa/.ov  cpvròv,   ol  tuti>  h(pt\vav. 


,5)   cf.   Dilth.    Cyd.   pag.    76. 

,fi)  cf.   R.  Westphal  pag.   63  (Catul!,   Breslau   1867.) 

17)  cf.  Valckcn.    Cali,    fragni,    eleg. 

2* 

Sed  iam  ad  ipsam  transeamus  rem. 

Initium  huius  elegiae  ab  epylli  valde  distat  ;  nec  est 
cur  miremur  lioc:  carnieri  eniin  illud LXIV  ad  epicuni  genus 
propensius  initiuni  sumsit  ab  ipsa  naturali  narrationis  serie 
ac  via  : 

Peliaco  quondam  prognatae  vertice  pinus  etc. 

elegia  autein  haec  incipit  statini  ab  artificio  ilio,  cuius  supra  ad 
vv.  76  et  212  feciinus  inentionem:  primis  versibus  praeoccu- 
paturid,  quo  narratio,  cum  exinde  regrediendo  et  rursuspro- 
grediendo  res  ante  gestas  percurrerit,  redit  ac  desinit.  Videe 
igitur  iam  principio  carminis  Coniam  Berenices  in  ter  stellas 
fulgentem  et  audis  postea  cum  regreditur  narratio  usque  ad 
initium  rerum  gestarum ,  quae  acta  sint  antea.  Externa 
igitur  carminis  lineamenta,  quibus  ipsa  elegia  annectitur 
narratio  est  translatae  inter  sidera  Comae  Berenices.  Hanc 
unam  superstitem  esse  ex  Callimachi  elegiis  aegre  ferimus, 
cum  vel  ex  ea  Cyrenaei  ars  poetica  minus  apte  cerni  queat. 
Argumentum  carminis,  quod  procul  dubio  querellae  sunt 
Comae  Bereniceae,  quibus  luget  abesse  se  a  reginae  vertice, 
per  se  vix  idoneum  putes,  quod  elegiacis  versibus  tractetur; 
reluctatur,  qua  est  duritie  et  asperitate,  lyricae  poesis  molli- 
oribus  afifectibus.  Omnino  haec  ratio  loquentis  lamcntan- 
tisque  comae  nostris  repugnat  sensibus.  Quae  igitur  in- 
veniemus  minus  laudanda  non  tam  poetae  ingenio  quanti  ip- 
sius  argumenti  generi  iure  tribuemus.  Itaquefatebere  C'alli- 
machum  ex  bis  angustiis,  in  quas  officiosus  et  gratile  erga 
Ptolemaei  regis  familiam  animus  poetam  vocarit,  quam  fieri 
possit  optime  sese  expedisse.  — 

Primi  poematis  versus  externam  elegiae  formam  indu- 
cunt,  quae  primo  statini  obtutu  sedatiore  ej)icae  oratiouis 
cursu  intellegitur,  cum  eae  carminis  partes,  quibus  ipsa  elegiae 
visac  natura  contineatur,  lyrico  afrcctuuin  colore  designentur. 

Ad  instar  pieni  et  tumidi  fiuininis  initium  totius  poema- 
tis nobis  ofFunditur:  Conon,  qui  omnia  vidit  caeleetiaetno- 

vit,  me,  Berenices  comam  fulgenti  in  lumine  inter  astra 
aspexit,  me  quam  regina  diis  devovit,  cum  vir  paullo  post  nup- 
tias18)  Assyriis  bellum  intulit  (1 — ]4).  Totum  hoc  initium 
per  tria  disticha  volutum,  quamquam  tolerabile  videtur  quod 
posterior  enuntiati  pars  quattuor  disticha  amplectens  priori 
par  est,  aptum,  ut  ita  dicam,  ccvtìqqotiov  praebens,  tamen 
quod  ad  sententiam  attinet,  longius  videtur  esse;  variatur 
enim  et  amplificatur  nulla  cogente  causa  idem  sensus;  simul 
obiata  hac  occasione  non  praetermissa  doctrinae  mytho- 
logicae  specimen  affertur,  (quo  in  genere  uberiores  versari 
Alexandrinos  poetas  supra  iam  notavimus)  Endymionis  et 
Dianae  amores,  quod  toti  loco  nescio  quem  splendorem  tri- 
buat.  Inde  a  v.  15  Ipsa  incipit  elegia:  nocturnae  illae  a- 
mantium  rixae,  quas  commemoravit  ultimum  distichon,  in 
poetae  animo  quaestionem  excitant  :  Estne  novis  nuptis  odio 
Venus?  Eiusmodi  igitur  transitione  usus  est,  quae  fortuito 
facta  videatur  esse,  sed  procul  dubio  arte  est  excogitata. 
Amare  enim  talia  Callimachum,  quaestiones,  exclamationes, 
rhetorice  dieta  ad  e.  LXIV  v.  94  iam  observavimus.  Primi 
lyrici  versus  6: 

Estne  novis  nuptis  odio  Venus?  anne  parentum 

Frustrantur  falsis  gaudia  lacrimulis 
Ubertim  in  thalami  quas  intra  limina  fundunt? 

Non,   ita  me  divi,   vera  gemunt,   iuerint  ! 
Id  mea  me  multis  docuit  regina  querellis 

Invisente  novo  praelia  torva  viro  — 

inter  se  cohaerent  et  unum  quasi  confìciunt  corpus:  penta- 
meter  enim  :  Non,  ita  me  divi  ....  respondet  quaestionibus 
et  confìrmatur   sequenti  disticho.    Omnino  licet  attendas  in 


1S)  Quod  ad  vv.  13 — 14  attinet:  Dulcia  nocturnae  portans  vesti- 
gia rixae,  Quam  de  virgineis  gesserat  exuviis  cf.  in  Aristaeneti 
paraphr.  Cydippae  simillimum  locum  :  o  &'  ovv  zy  naqd-évto  pQa/éa 
pvxzo/ua/^aag  x.  z.  I.  et  praeterea  Dilthey  pag.  99.  In  talibus 
jgitur  sibi  placet  Cyrenaeus, 

hac  elegia  singulas  tóciitcnliub  laxiore  saepe  vìdcuIo  inier  :>(_■ 
esse  eonexas  atque  adeo  nonnulla»  supervacaneas  videri,  quod 
minore  iure  imbecille-  poetae  animo,  quainarguineutiduritiei 
et  asperitati  crimini  vcrtas.  Leviter  sequentia  ficta  inter- 
pellatione  cum  antecedentibus  coniunguntur  : 

At  tu  non  orbum  luxti  deserta  cubile 
Sed  fratris  cari  flebile  discidiuin? 

Nec  arctius  quam  antea  quae  secuntur  disticlia  cohaereut 
cum  praeeedentibus  :  quaestionibus  illis  praetermifisie  poeta 
illud  ,luxti  deserta'  et  ,flebile  discidium'  excipit  et  rhetorice 
depingit  Berenices  dolores:19) 

Quam  penitus  maestas  exedit  cura  medullafi 

Ut  tibi  tunc  toto  corpore  sollicitac 
Sensibus  ereptis  rnens  excidit,  at  te  ego  certe 
Cognoram  a  parva  virgine  magnaniniam. 

Ipsa  haec  ultima verba respiciens et, magnanimam'  illud 
quamvis  obscure20)  declarans  pergit  poeta  : 

Anne  bonum  oblita  es  facinus,   quo  regiuni  adepta  e* 
Coniugium,   quo  non  fortius  ausit  alis? 

Eadem  oppositione:  quam  in  v.  25  iam  adhibuerat (sen- 
sibus ereptis  mens  excidit  —  at  te  ego  certe  cognoram  ma- 
gnanimam)  iterum  utitur  poeta  ad  transitionem  (quamquam 
fortissima m  te  praestiteras) 

Sed  tum  maestà  virum  mittcns,   quae  verba  locuta  es 
Juppiter  ut  tristi  lumina  saepc  maini. 

''•')   cf.    e.  LXIV  v.   29.   et  pag.    13. 

20)  Callimachi  est  hoc.  cf.  ad  e.  LXIV  v.  299  seqq.  Btudet 
enim  Cali,  quam  fieri  potest  brevissime  vcl  plurimas  ics  in  uniufi  car- 
minis  ambitum  congerere.  Quod  bonum  illud  facinus  fuerìt  v.  Mure- 
tum:  commentar,  in  Catull.  1558  pag.  113.  (Ilvgin.  lib.  11  Astron.): 
, Nonnulli  cum  Callimacho  dixerunt  Berenicen  equos  alerò  et  ad  Olympia 
mittere  consuetam.  Alii  hoc  dicunt  anplius  Ptulcniacuin,  Berenices 
patrem  multitudine  hostium  perterritum  ,  lima  salutem  polisse,  liliaui 
autem  saepo  consuetam  insiliisse  in  equum  et  reliquam  exercitufl 
copiam  constituisse  et  complurcs  hostium  Loter&ci&se  :  ideoqae  l'raircm 
sororis  amore  esse  correptuui.  ' 

Quod  sequitur  distichon: 

Quis  te  rautavit  tantus  deus?  an   quod  amantes 
Non   longe  a  caro  corpore  abesse  volunt? 

otiosa  paene  et  vulgari  quaestione  hanc  lyricam  carminis 
partem  concludit.  Inde  a  v.  33  repetita  priore  (v.  10)  sen- 
tentia21)  pergitùr  (33  —  38)  in  circumscribenda  externa  car- 
minis forma,  quae  ansam  praebeat  ipsis  elegiacis  sensibus. 
Me  igitur  pollicita  est  Berenice  diis  se  dedicaturam,  si  re- 
ditinn nactus  esset  vir;  quod  accidit:  Asia  enim  subacta domum 
illerediit,  quareego,  coma,  diis  sacrata  sum.  Hoc  loco  iterimi 
annectit  poeta  admodum  concitata,  quae  decet  lyricum  Car- 
men ,  oratione  versus  elegiacos  sensus  spirantes.  Coma 
Berenicen  ipsam  compellat,  id  quod  antea  iam  in  prima 
parte  elegiaca  (v.  21)  observare  potuimus,  cum  in  externis 
illis  poematis  lineamentis  Berenice  in  tertia  plerumque  per- 
sona nominetur.  —  Vv.  inde  a  39  cum  praeeuntibus  levi  qua- 
dam  et  occulta  oppositione  cohaerent:  quamquam  de  vertice 
tuo  cessi,  tamen  invita  cessi.  Inde  a  v.  39  —  42  omnia  ap- 
tissime  et  arctissime  composita  sunt: 

Invita,   o  regina,   tuo  de  vertice  cessi 

Invita  :   adiuro  teque  tuumque  caput 
(Uigna  ferat,   quod  si  quis  inaniter  adiurarit!) 

Sed  qui  se  ferro  postulet  esse  parem? 

Doctrinae  studium,  cuius  saepius  iam  fecimus  mentio- 
nem,  (cf.  ad  e.  LXIV  v.  35  seqq.  251,  278,  307  seqq.)  etiam 
hoc  loco  probari  videmus  :  exemplum  enim  illud,  quod  inde 
a  v.  43  sequitur,  quo  ferri  vis  declaretur  ex  more  Alexan- 
drinorum  appo/nitur:  ornamenti  genus  est,  quo  poetae  illi 
utuntur  ut  et  opera  sua  exornent  et  quanta  in  iis  insit  doctri- 
na  ostentent.  Coma  illa  expromit  sapientiam  suam  et  ex- 
quisito  exemplo  defendere  se  studet:  omnia  haec  artificiosa, 

-1)  De  hac  transitionis  forma  v.   ad  e.  LXIV  v.  265 — 266. 

sed,  quae  est  argumenti  durities,  haud  scio  ari  quis  meliora 
scribere  queat.     En  habes  exemplum  : 

Ille  quoque  eversus  mons  est,   quem  maxima  in  oris 

Progenies  Thiae  clara  supervehitur  ; 
Cum  Medi  peperere  novum  mare,  cumque  iuventus 

Per  medium  classi  barbara  navit  Athon. 

Cum  repetit  poeta  (id  quod  antea  iam  in  v.  33  feccrat  ) 
v.  42  sententiam  ad  novaprogreditur,  ita,  ut  ad  ,f errimi*  illud 
se  referens  (quo  transitionis  genere  iam  in  vv.  14  et  22  usus 
erat)  tribus  versibus  vehementeret  rhetoricein  metallum  illud 
invehatur  his  verbis: 

Juppiter,  ut  Chalybon  omne  genus  pereat 
Et  qui  principio  sub  terra  quaerere  venas 
Institit  ac  ferri  frangere  duritiem  ! 

Iterum  his  elegiacos  carminis  sensus  intermittens  Calli- 
machus  sedatiore  oratione  externam  poematis  formam  per  9 
disticha  adfinem  perducit,  ut  habeat,  unde  versus,  in  quibus 
ipsius  elegiae  vis  ac  natura  posita  sit,  annectantur.  —  Lu- 
gentibus  adhuc  sororibus  amissum  crinem  venit  Arsinoes 
Locridos  ales  equus  et  me,  comam,  in  Veneris  gremio  po- 
suit.  lpsa  dea  Zephyritis  nuntium  miserat,  ne  sola  Ariad- 
nes  aurea  corona  in  coelo  fulgeret  et  mihi  novo  inter  antiqua 
astra  locum  tribuit  iuxta  Callisto  Lycaonida  (51  —  68).  Calli- 
machum  doctum  elegiae  genus  summo  studio  sectari  hi  quo- 
que versus  diserti  sunt  testes:  abunde  omnia  mythologiea 
non  minus  quam  astronomica  doctrina  rhetorice  distili  età 
et  illustrata  sunt.  Eadem  ratione,  qua  in  v.  39  ipsi  lyrici 
sensus  externis  innectebantur  lineamentis,  ut  coma  ad  ipsam 
reginam  conversa  intimos  pectoris  sensus  aperìret  et  quibus 
atTectibus  moveretur  admodum  vehenienti  oratione  ostenderet, 
hic  eodem  modo  de  suo  ipsius  dolore  et  sensibus  IoquitUT. 
Sed  qui  conexa  sunt  haec  cum  iis,  quae  àntecedunt?  Piane 
cundem  in  modum,  quo  eupra  v.  39  facta  oppositione  :  quam- 
quam  divini*  hónorìbus  dignam  me  putavit  Venus,  tamen 


25 

non  beate  vivo.  Quibus  in  versibus  summa  elegiae  versari 
videtur:  subtili  arte  Callimachus  maximam  erga  reginam 
adulationem  his  subiecit  verbis  :  aspernatur  coma  summam 
felicitatem,  prò  nihilo  habens  divinitatem,  dummodo  ne  a 
dominae  vertice  absit.     Praecipue  parenthesi  illi  : 

Namque  ego  non  ullo  vera  timore  tegam 
Nec  si  me  infestis  discerpent  sidera  dictis, 
Condita  quin  verei  pectoris  evoluam, 

Callimacheae  Musae  nota  impressa  est  (cf.  quae  ad  v.  41 
monuimus).  —  A  v.  79,  verbo  ,Nunc',  quod  omnia  praece- 
dentia  absolvens  ad  nova  traducit,  peroratio  incipit  :  unguenta 
in  extremo  versu  memorata  ad  sequentia  iam  spectant  et  ad 
finera  transducunt.  Peroratio  elegiacis  coloribus  tincta  est, 
quod  oculis  iam  significatur  facta  compellatione.  Interrupta 
subito  sententiarum  serie  exclamatione  inexspectata  tota 
elegia  finitur: 

Sidera  corruerint  utinam  !    coma  regia  fiam, 
Proximus  Hydrochoi  fulgeret  Oarion  ! 

Quibus  verbis  summa  affectus  vehementia  totius  elegiae 
argumentum,  quod  versatur  in  querellis  comae,  abesse  se  a 
Berenices  vertice,  mira  brevitate  extremo  comprehenditur.  — 

Hic  paullulumconsistamus,  ut  breviterrepetamus,  quae 
inprimis  de  genere  poesis  Callimacheae  invenimus  utque 
imaginem  eius  ante  oculos  nobis  ponamus. 

Quattuor  sunt  potissimum  res,  quas  Callimachi  artis 
proprias  et  singulares  putamus.  Primum  enim  elegia  —  id 
enim  est  argumenti  genus  a  pristinorum  temporum  simplici- 
tate  abhorrens  —  externis  circumscripta  est  lineamentis  ad 
epicam  poesin  propensioribus,  quae  ansam  praebeant  adip- 
sam  innectendam  elegiam.  Deinde  artificio  quodam  utitur 
poeta  in  carminis  compositione,  quo  efficitur,  ut  oratio  in 
circulo  quasi  currens  in  quadrum  redigatur  et  iucunda  hac 
forma  legentes  delectet  :  namque  praeoccupatis  posterioribus 
regrediendo  usque  ad  rerum  initium  et  exinde  rursus  prò- 

cedendo  persequitur  orario  res  antea  actas  et  redit  deni- 
que  unde  exorsa  est.  Atque  hunc  narrationis  circulum  non 
solimi  in  universa  elegiae  structura  adhibet  j)oeta,  veruni 
etiam  in  singulis  carminis  partibus.  Timi  reperita  persaepe 
priorum  versuum  sententia  transitionem  petit  ad  sequentia, 
qua  re  elegiae  partes  melius  utrinique  cinguntur  et  distinguun- 
tur.  Postremo  summo  studio  cuiusvis  generis  doctrinam 
quaerit  poeta,  nec  ullam  praetermittit  occasionem,  carminis 
argumentum,  quoad  eius  facere  possit,  varia n di  et  ampli- 
ficandi. 

Sed  sit  iam  huius  disputationis  modus.  Restat,  ut  quid 
de  Callimachi  arte,  quae  in  elaborandis  versibus  spectetur, 
dicendum  sit  videamus. 

Atque  si  latinas  illas  Catulli  versiones  cum  hymnis  Calli- 
machi comparamus  idem  iudicemus  oportet  ;  nani  quamvis 
laudetur  illud  toqsvtÒv  snog  Alexandrini,  tamen  Callimachi 
distichon  conferendum  non  est  cum  perfectis  versibus  Tibulli, 
Properti,  Ovidi.  Callimachi  versus  molliter  properantes 
nunquam  nec  fragore  nec  hiatu  aureslaedunt:  perpolitisunt 
et  blandi.  Ut  pentameter  mollius  incedat  in  versus  illius 
clausulis  longioribus  usus  est  vocibus.  In  li.  in  L.  P.  inter 
71,  quibus  Carmen  illud  conficitur  pentametris,  57  inveniuntur 
clausulae  duabus  syllabis  longiores,  quarum  tres  sunt  sex 
syllabarum,  17  quinque,  lòquattuor,  reliquae22  triuni.  In 
Catulli  coma  Berenices  inter  47pentametroslegimus6  triuni 
syllabarum,  26  quattuor,  3  quinque.  Alterimi  artificium,  quo 
versuum  niollitiem  adpetivit  Callimachus  positum  est  in 
vocibus  in  pentametri  hemistichiis  similitcr  desinentibus. 
ld  cnim  egit,  ut  voces  non  solum  sententia  coniunctae  sibi 
essent,  veruni  etiam  pari  sonitu  responderent  et  inviccm  se 
quaererent.  Cuius  rei  permulta  exstant  exeni])la:  in  li.  in 
L.  P.  8.  12.  14.  20.  22.  26.  32.  38.  50.  60.  64.  72.  86.  88. 
94.  100.  102.  112.  138.  —  C.  B.  2.  6.  14.  16.  20.  38,  56. 
6S.  84.  —  Huc  spectat  quod  Hauptius  in  ind.  lect.  univ. 


27 

Beri.  ann.  1855  pag.  11  de  versuum  numeris  exposuit.  Seri- 
bit  enim  Catullum  in  Carmine  LXIV  Alexandrina  piane  dili- 
genza cavisse,  ne  quis  versus  hexameter  post  quartum  tro- 
chaeum  incisus  esset*),  pariterAlexanclrinae  artis  imitationem 
ostendere  versuum  qui  in  quinto  pede  spondeum  habeant  et 
multitudinem  et  magis  etiam  vocabulorum  in  quae  numero- 
se cadant  artificiosum  delectum.  Placuisse  autem  Catullo 
eiusmodi  versus  tantopere,  ut  semel  (v.  78  seqq.)  tres  con- 
tinuos  faceret  Gnovósidt.ovTag.  Legunturauteminc.  LXIV 
omnino  31  versus  spondiaci,  in  e.  LXVlIlb  5,  in  C.  B.  4. 
Sed  utut  id  est,  tamen  quod  supra  iam  monuimus,  Calli- 
machi  disticha  longe  absunt  a  mira  illa  perfectione  et  arte, 
qua  Tibullus  formavit  versus  suos  :  saepius  enim  Alexan- 
drinus,  quamquam  nullisargumentirationibusposcitur,  sen- 
tentiam  in  medio  hexametro  subsistere  permittit,  aut  com- 
plexionem  unam  cum  per  plura  disticha  volverit  in  medio 
pentametro  includit.  Quin  etiam  adeo  sibi  indulget,  ut  vel 
a  medio  pentametro  orsam  sententiam  per  hexametrum 
circumflexam  in  medio  rursus  pentametro  fìniat.  cf.  h.  inL. 
P.  11.  17.  21.  37,  41.  51.  55.  59.  65.  67.  69.  72.87.89.95. 
98.  109  seqq.  Apud  Tibullum  contra  nil  eiusmodi  inveni- 
mus  :  sententiae  finis  cum  distichi  congruit  :  nunquam  consistit 
in  medio  versu  ;  ita  hexameter  cum  pentametro  implicatus 
est,  ut  ille  nodum  quasi  nectat,  hic  expediat,  ideo  ille  duriores 
caesuras  patitur,  hic  non  nisi  molliores  permittit.  Nec  minus 
Propertius  superat  Callimachum  in  hac  re,  qui  voces  trium 
syllabarum  in  fine  pentametri  devitat,  neduriorilleanapaesti 
sonus  aures  laedat. 


*)  Exempla    pravae    huius    in    quarto    pede    caesurae    trochaicae 
conlegit  Naekius  iu  Hec.  pag.   32,   33. 

Transimus  mine  ad  ipsius  Catulli  elegiam,  quam  ad  Qu. 
Hortensium  Hortalum  scripsit,  ut  comparantes  liane  cimi 
illis  Callimacheis  intellegamus ,  qua  ratione  Alexandrini 
illius  vestigia  presserit  Romanus.  Sed  priusquam  ad  ip- 
sam  comparationem  nos  convertimus  pauca  praemittenda 
sunt.  De  hac  enim  elegia  maxima  est  inter  viros  doctos 
dissensio.  Lachmannus,  Haasius,  Rossbachius,  Gruppius, 
Schwabius,  L.  Miillerus,  Westphalius  diversissima  ratione 
aggressi  sunt  hoc  Carmen.  Sed  ut  ipsi,  quoad  eius  facere 
possimus,  de  hac  re  iudicare  queamus,  ad  integrum  liane  de 
elegia  quaestionem  restituemus.  Vv.  inde  a  1 — 8  in  om- 
nibus leguntur  codicibus.  Post  hos  in  Lachmanni  L  et  D 
(i.e.  Caroli  Dati  et  Laur.  Santenii),  quibus  summam  auctori- 
tatem  et  fìdem  vindicant  Lachmannus  et  Hauptius,  sequitur 
interstitium.  V.  9  ,Alloquar'  .  .  .  Parisiensis,  Riccardianus 
aliique  habent.  Qui  secuntur  vv.  munquam  ego  te'  ...  . 
usque  ad  ,gemens  Itylei'  omnes  praebent  codices.  Schwabius 
quamquam  dicit  ad  Carmen  CI  v.  7  (Quaest.  Catull.  I,  276) 
Lachmannum  nimium  confisum  esse  libro  Datano,  tamen 
universe  huius  viri  codicum  bonitatem  adgnoscere  videtur. 
Quae  cum  ita  sint,  non  est  curhiediffidamus  L  etD,  itaque 
nostro  quidem  iudicio  lacunae  signum  hic  ponendum  est. 
Quae  quomodo  explenda  sit  alia  est  quaestio  :  nec  possum 
mi  hi  persuadere  Lachmanni  restitutionem,  quamvis  sit  in- 
geniosa  et  veri  similis,  (interstitium  illud  supplevit  ex  68a 
20 — 24  et  (58  b  92  — 9b')  quovis  supersedere  dubio.  Ergo 
cum  L.  Miillero  optimorum  codicum  auctoritatem  secutus 
post  v.  8  lacunam  statuo.22) 


-2)  K.    Westphal  (Cat.    1867   pag.  62  seqq.)   lacunae  signum   de- 
levit;  ceterum  a  partibus  Miillcri  stat. 

Vv.  9 — 14  quo  iure  Haasius,  Schwabius,  Rossbachius 
quique  horum  secuti  sunt  vestigia  codicum  scripturae  vini 
inferentes  carmini  LXV  abiudicarint  non  video.  ,Nam  ut 
ipsius  L.  Miilleri  verbis  utar  — 23)  quod  dixerunt  quidam"24) 
versus  (9  —  14)  si  retinerentur  in  e.  LXV  nimis  retardare 
orationis  cursum  obliti  sunt  illi  similes  parentheses  et  alibi 
et  maxime  in  elegis*  Catulli  occurrere  complures'  .  .  .  Vv. 
,Alloquar,  audiero'  ....  usque  ad  ,fata  gemens  Itylei'  .  . 
Haasius  post  e.  CI  v.  6  inserendos  esse  statuit,  quam  coniec- 
turam  arripuit  Schwabius23)  ;  sed  quamvis  mihi  quoque  arri- 
deat,  tamen  ingeniosa  haec  sententia  vix  mihi  probatur: 
primum  enim  (quod  L.  Miillerus  iammonuit  in  ed.  Cat.  ann. 
1870  praef.  XXXII)  permirum  est,  quanam  causa  sit  effec- 
tum,  ut  versus  tam  longe  aberrarint  a  sua  sede.  Mitto 
praeterea  (quod  parvi  est  momenti)  quod  codicum  nullus  in- 
terstitium  habet  post  e.  CI  v.  6.  Huc  accedit  quod  in  e. 
CI  v.  6  ,Nunc  tamen  interea',  in  quo  plerique  haesitabant 
editores,  satis  aptum  praebere  mihi  videtur  sensum,  ut  de- 
fectu  laborare  Carmen  vix  putare  possimus  :  dicit  poeta  hoc  : 
Quamquam ,  quandoquidem  fortuna  te  mihi  abstulit ,  vana 
sunt  munera  quae  tibi  dono,  et  mutam  nequicquam  allo- 
quor  cinerem  (nam  nec  munera  haec  nec  verba  mea  te  mihi 
reddent)  nunc  tamen  interea  (,bis  auf  Weiteres')  i.  e.  donec 
melius  aliquid  facere  poterò,  donec  ipse  mortuus  una  tecum 
ero,  accipe  pia  quae  decent  inferos  munera.26) 


23)  In  praef.  edit.   cat.  ann.    1870  pag.  XXXIII. 

24)  cf.  Rossbachium  ed.  Cat.  ann.    1854  pag.  XVI. 

25)  Schw.   Quaest.   cat.  I  pag.   272  seqq.    [et    contra  pag.    180.] 

26)  L.  Miillerus  post  v.  6  lacunae  signum  posuit.  Lachmannus, 
Hnuptius,  Heysius,  alii  integrum  Carmen  esse  censuerunt.  cf.  praeterea, 
quae  R.  Westphalius  (Cat.  186  7  pag.  167  -  169)  de  carni.  C  I  disseruit, 
cuius  sententia  prò  ,nunc  tamen  interea'  cum  Datano  ,nec  tamen 
interea  haec'  scribendum  esse  mihi  ideo  non  probatur,  quod  quo  referam 
illud  , tamen'  intellegere  me  non  posse  fateor. 

Restat  ut  quae  de  6  ulti  mia  e.  LXV  versibus  dicenda 
sint  levi  attingamus  bracino,  qiitttn  rem  paucis  absolvere 
possumus,  cum  quae  potissimum  de  hoc  loco  disputata  sunt 
a  Kiesio  (in  disscrt.  supra  denot.  pag.  498)  bene  composita 
et  esaminata  sint.  Ne  igitur  cramben  recoquanms  in  Laeh- 
manni,  Hauptii,  Schwabii,  Gruppii,  Miilleri,  aliorum  sen- 
tentiam  transimus  non  seiungendos  esse  hos  versus  a.  e. 
LXV  nec  cum  Rossbachio,  Wcstphalio  fragmen  intelligendos 
carmi nis  a  Catullo  ex  graeco  Callimachi  conversi. 

Sed  redeundum  est,  unde  digrossa  est  oratio. 

Ac  primum  quidem,  quod  est  argumentum  carminis? 
Q.  Hortensius  Hortalus  ad  quem  scriptum  videmus  liane 
epistolam  idem  est,  quem  postea  in  e.  LXXXXV  inimicc 
persecutus  est  Catullus.  Cavendum  igitur  est,  ne  arbitrare 
interiorem  fuisse  Hortensi  et  Catulli  amicitiam.  Nec  inest 
in  e.  LXV,  si  diligentius  rimamur,  cur  familiariterusus<  mae 
Hortalo  Catullus  credendus  sit.  Suo  igitur  iure  Sclnvabius 
dicit  in  versibus  illis: 

Sed  tamen  in  tantis  moeroribus,   Hortale,   mitto  etc. 

nil  nisi  urbanitatem  quandam  inesse  inter  homines  elegan- 
tiorum  morum  vulgarem.  Sed  quid  hoc  ad  rem?  Jàin 
ex  eo,  quod  modo  diximus,  cvincitur,  minus  iiitèrfuisée 
Catulli  ut  epistolam  daret  ad  Hòrtalum,  quam  ut  data  oc- 
casione amatissimi  fratria  memoriam  magna  cum  piotate 
celebraret  graviterque  afflictum  aninium  relaxarct:  ut  verbo 
dicam  mera  haec  est  elegia  in  epistolae  formam  redacta. 
Kccte  igitur  Schwabius27)  dicit  versus  illos  de  fratrie  in- 
teritu  quasi  impetum  totius  carminis  LXV  esse.  Mitto, 
quod  ipsorum  versuum  numero  hoc  iam  verisimile  cvincitur: 
nani  quae  post  v.  8  exciderunt  procul  dubio  de  fraterna  morie 
agebant:  ergo  certe  elegiacac  de  fratria  interim  lamen- 
tationcs  niaiorcni  carminis  partcni  amplexae  ipsum  poematis 

"')  Qnaest    Cat.  I  pag.  iso. 

argumentum  sunt.  Itaque  summa  carminis  LXV  non  in 
iis  posita  est  8  versibus  (1 — 4  et  15  — 18)  quibuvS  exprcssa 
Battiadae  carmina  Hortalo  transmittere  se  dicit,  secl  in  ipso 
ilio  fratcrnae  mortis  elegiaco  fletu.  Non  nisi  externa  car- 
minis forma  versus  sunt  illi  Callimacheomore  circumscripta 
poemati  lyrico,  quae  ipsi  elegiae  ansainpraebeat.  Sedatiore 
exorditur  poema  oratione: 

Etsi  me  assiduo   confectum  cura  dolore 

Sevocat  a  doctis,   Hortale,   virginibus, 
Nec  potis  est  dulcis  Musarum  expromere  fetus 

Mens  animi   .... 

liic  inde  a  yerbis  :  tantis  fìuctuat  ipsa  malis  .  .  .  ipsi 
versus  elegiaci  coloris  incipiunt.  Videsne  consimile 
artificium  in  carminis  compositione  cuius  supra  iam  ad  e: 
LXVI  v.  1  et  LXV  v.  76  et  212  fecimus  mentionem? 
Initium  sumit  poeta  ab  ipso  dolore  suo,  quo  sit  impe- 
ditila, quominus  carmina  componere  possit,  timi  regre- 
diendo  causam  aperit  maeroris,  ut  exinde  procedat  ad 
primorum  versuum  sententiam.  Quo  fìt  ut  totum  Carmen 
utrimque  bene  cingatur  et  definiatur.  Malailla  (v.  4)intelle- 
guntur  primi  versus  assidui  dolores  ;  novi  igitur  nil  additur 
sed  hac  repetitione  ex  Callimachi  more  sensim  transitur  ad 
sequentes  versus  lyricos  : 

(*  Namque  mei  nuper  Lethaeo  gurgite  fratris 

Pallidulum  manans  alluit  unda  pedem, 
Troia  Rhoeteo,   quem  supter  litore  tellus 

Ereptum  nostris  obterit  ex  oculis. 
Alloquar,   audiero  nunquam  te  suave  loquentem, 2S) 

Nunquam  ego  te,   vita  frater  amabilior, 
A  spi  ci  am  posthac.   at  certe  semper  amabo, 

Semper  maestà  tua  carmina  morte  canam  — 


*)  Ilac  particula  semper  regredì  poetam  cf.  ad.  e.  LXIV  76, 
212  et  postea  e.   LXVTII  b   11,  47. 

28)  De  horum  versuum  lectionc  cf.  R.  Westphal  Cat.  Ged. 
pag.    G3  seqq. 

uberius  profluunt  querellae  ex  vulnerato  poetae pectore:  veri 
sunt  affectus,  veri  dolores,  verae  lamentationes;  omnia  sunt 
simplicia,  nil  artificiosi,  exquisiti,  tumidi;  immo  ex  ipsa 
simplicitate,  quae  Tibullianae  dictionis  memoriam  revocat, 
veritas  afFectuum  cernitur.  Callimachi  centra  versus  elegiaci, 
quamvis  insignes  iucunda  quadam  nec  insuavi  mollitudine, 
tamen  artificiosi ,  contorti  aliquid  habent  :  argutias  sectatur 
Cyrenaeus,  nec  placent  ei  simpliciter  dieta.  — 

Sequens  distichon(vv:  13—14)  remisso  animi  ardore  et 
impetu  trito  paene  et  vulgari  exemplo  addito  elegiacam  car- 
minis  partem  rhetorice  includit  : 

Qualia  sub  densis  raraorum  concinit  umbris 
Daulias  absumpti  fata  gemens  Itylei  ; 

quibuscum  verbis  cf.  h.  in  L.  P.  94  : 

fxàxtq  {utv  yotQÙv  oixiov  «qdW/dW 
àye  fiewv  xXaioiou   .   .    . 

Vv.  inde  a  15  usque  ad  18  ad  carminis  initium  respi- 
cientes  dnóóoGiv  addunt  et.externam  eleaiae  formam  defi- 
niunt  : 


'»■ 


Sed  tamen  in  tantis  maeroribus,   Hortale,  rnitto 

Haec  expressa  tibi   carmina  Battiadae, 
Ne  tua  dieta  vagis  nequicquam  eredita  ventis 

Effluxisse  meo  fotte  putes  animo  — 

His  verbis  finitur  elegia  ;  quod  sibi  proposuerat  poeta, 
perfecit:  tamen  in  eo  non  acquiescit  Catullus  sed  praeter 
omnium  exspectationem  turbans  carminis  concinnitatem  et 
in  orbem  quasi  volutam  formam*),  per  tria  disticha  similitu- 
dinem  addit,29)  ut  more  Alexandrino  totum  poema  Descio 
quo  splendore  afficiat.  Quid  hi  versus  ad  rem?  quamvis 
vera,  acuta,  pulcra  sit  similitudo ,  tamen  nimis  artificiose 


*)  Nec  minus  carni.  LKIV  peroratio  inexspectatn  (vy,  ^S4--408). 
-'••)  cf.  ad  e.  LXIV  v.    105  aeqq.     269  Beqq. 

adiecta  est  nec  nisi  emblema  Alexandrinum  supervacaneum 
intellegere  eam  possumus: 

Ut  missura  sponsi  furtivo  munere  malum 30) 

Procurrit  casto  virginis  e  gremio, 
Quod  miserae  oblitae  molli  sub  veste  locatum, 

Dum   adventu  matris  prosilit,    excutitur: 
Atque  illud  prono  praeceps  agitur  decursu, 

Huic  manat  tristi  conscius  ore  rubor. 

Persuasimi  igitur  nobis  est,  totum  hoc  Catulli  Carmen, 
quod  ad  compositionem  et  dispositionem  attinet,  prorsus 
esse  Callimacheum  :  Alexandrina  ratióne  externa  forma 
cincta  est  elegia,  cui  ipsa  innectatur;  Alexandrina  ratione 
artificium  illud  adhibetur ,  quo  in  quadrum  redigatur  Car- 
men; Alexandrina  ratione  similitudo  illa  quamquam  non  suo 
loco  annexa  est  elegiae,  quo  latius  splendeat:  nisi  quod 
querellae  illae  de  fratris  interitu ,  qua  sunt  naturali  simplici- 
tate  et  vehementia,  a  Callimachi  ratione  artificiosiore  longius 
absunt. 

Sed  haec  quidem  hactenus. 

Sequitur  ut  nunc  accuratius  examinemus  quid  de  Car- 
mine LXVIIIa31)  ad  L.  Manlium  Torquatum  scripto  disse- 
rendum  sit.  Ac  primum  quidem  compluribus  hoc  Carmen 
laborare  obscuritatibus ,  quae  difficiliores  sint  interpretatu 
Westphalius  iam  monuit.32)  Namvv.  inde  a  11  et  27  docent 
nos  Eomae  fuisse  Torquatum  ibique  eius  fructum  fuisse 
hospitio  Catullum.  Mirum  igitur  videatur  necesse  est  Man- 
lium petere  ab  hospite  ,Musarum  et  Veneris  munera'  i.  e. 
propria  carmina  et  libros  ex  bibliotheca  Catulli ,  cum  ipse 


30)  de  pomo  amatorio  cf.   Dilthey  Cydippa  65   seqq. 

31)  Iure  enim  plerosque  editores  a  v.  41  novum  incipere  Carmen 
etsi  in  codd.  sequens  elegia  nullo  spatio  interiecto  continuo  adiungatur, 
exponit  Schwabius  in  Quaest.  Cat.  I  pag.  71.  Praeterea  de  L.  Manlio 
Torquato  cf.    Schw.    Q.   C.   I  pag.    342—343. 

32)  R.  Westphal  :   CatulPs  Gedichte  pag.   GG  seqq. 

Romae  ex  seriniis  librariorum  quam  plurimos  sumere  pos- 
set.  Ergo  parata  est  suspicio  non  iam  liomae  tiiisse  Man- 
lium  ilio  tempore,  scd  (qui  erat  mos  nobilium  Romanorum) 
rusticatum  tum  esse  in  villa  aliqua  et  inde  seripsisse  amico 
epistolam,  ad  quam  lue  respondet  Catullus.  Non  tamen 
omnis  solvitur  suspicio,  qui  factum  sit ,  ut  Toi'(jUatus  igno- 
raret  non  nisi  unum  sécùm  sumsisse  càpsùlam.  Tum  vv. 
27—30: 

Quare  quoti   scribis   Verouae  turpe  Catullo 
Esse,    quoti   bic  quisquis   de  meliore   nota 

Frigida  deserto  tepefactet  membra   cubili, 

Td,   Manli,   non  est  turpe,   magis  miserum   est 

obscuriores  sunt  cum  Torquati  litterae  non  exstent  amplili-  : 
scripserat  sìne  dubio  Manlius  Catullo ,  turpe  esse  ei ,  viro 
urbanitatis  deliciis  assueto ,  Veronae  rusticanam  et  ineon- 
ditam  degere  vitam  et  petiverat  ab  eo  ut  Komam  se  confer- 
ret:  ad  quae  respondet  poeta,  hoc  non  tam  turpe  esse  quam 
miserum,  quod  fractum  fratris  morte  taedeat  eum  Rumai' 
eiusque  lenociniorum.  — 

Offendit  denique  Westphalius  in  v.  33:  in  distichis  ante- 
cedentibus  adhuc  nisi  de  propriis  Catulli  carmini bas  sermo 
non  fuit,  quem  vv. 

Ignosces  igitur,   si,   quae  mihi   luctus  ademit, 
Haec  tibi  non   tribuo  miniera,   cum  nequeo 

finiunt.  Sequentes  versus,  quibus  agitur  de  libris  ex  hiblio- 
theca  mittendis,  cum  particula  ,nam'  inducantur,  ecquid 
causae  addunt  antecedentibus?  Minime ,  scd  per  W.iihn 
hoc  ,nani'interpretandum  esse  puto.  Subauditur  enim  iam  in 
versus  32  ,muneribus'  alterum  donorum  genue,  libri  ex 
bibliotheca  mittendi  ;  ignosces,  si  tibi  propria  carmina  non 
tribuo,  nec  magis  libros  transmittere  possimi,  nani  vtr.  .  . 

(Vurum  hoc  quoque  Carmen  Alexandrind  more  cònip'o- 
situm  videtur:  externi  elegiae  fines,ver;sus  sunt,  quibùs 
poeta  ad  Manli  precea  reapondel  (1-  14  et  ; >  1  — 4 * > )  :  Inter- 

positi  sunt  de  fratris  morte  tlolores,  qui  in  medio  collocati 
et  lyricos  spirantes  sensus  principali^  sunt  carminis  pars. 
Quo  compositionis  genere  efficitur,  ut  Carmen  regrediens 
unde  exorsum  sit,  utrimque  bene  cingatur  et  quasi  rotunda 
eius  evadat  forma.  Quin  etiam  ipsae  partes  carminis  eo- 
dem  modo  in  quadrimi  redactae  sunt:  vv.  20 — 24  (apostro- 
pham  continentes  ad  fratrem)  versibus  inter  se  responden- 
tibus  includuntur:  19 


et  25 


Sed  totum  hoc  studium  luctu  fraterna  mihi  murs 
Abstulit, 

Cuius   ego   intevitu   tota  de  mente  fugavi 
Haec  studia  atque  omnes  delicias  animi. 


Nec  minus  tota  lyrica  elegiae  pars  similibus  versibus 
utrimque  definitur:  idem  enim  est  sensus  versuum  13  — 14  : 

Accipe,   quis  merser  fortunae  fiuctibus  ipse, 
Ne  amplius  a  misero  dona  beata  petas  — 

et  vv.  31  —  32: 

Ignosces  igitur,    si,   quae  mihi   luctus  ademit 
Haec  tibi  non  tribuo  munera,    cum  nequeo.  — 

Venimus  nunc  ad  e.  LXVIIIb,  de  quo  a  viris  doctis 
diversissima  facta  sunt  iudicia.  Muretus  summisidlaudibus 
effert ,  quo  nesciat  an  ullum  unquam  conditum  sit  praecla- 
rius  et  venustius  ;  ex  recentioribus  huius  elegiae  commenta- 
toribus  Gruppius  eam  monstruosam ,  tumidam ,  contortam 
vocat,  quae  vix  legi  queat.  Ingeniosissimam  de  hoc  Car- 
mine sententiam  Westphalium  protulisse  puto,  qui  in  libro 
saepius  iam  allato  pag.  72 — 100  miram  huius  elegiae 
compositionem  ita  declarare  studuit,  ut  encomi  forni  am  in 
pangendo  Carmine  ilio  adhibuisse  Catullum  probare  conetur. 
Ad  quam  sententiam  quamvis  ingeniosam  tamen  accedere 
nequeo. 

|    Primum  enim  tertia  et  quinta  poematis pars,  %a%axqonri 
et  jtitvaxctTccTQOTTì] ,  quae  non  nisi  brevee  transitionis  sun 

formulae  in  hac  elegia  per  14  et  30  vv.  volvuntur,  ita  ut  plus 
quani  deceret,  iis  tributum  esset  momenti  ;  tum  illis  Catulli  tem- 
poribus vix  credendum  est  usui  etiamtunc  fuisse  antiquam 
illam  et  obsoletam  Terpandri  formam.  Iramo  septem  illae 
partes,  quibus  re  vera  conficitur  carm.  LXVIIIb,  quaeque 
cura  encomi  septem  membris  congruunt,  argumenti  magis 
debentur  naturae,  quam  Consilio  poetae  antiquam  illam  et 
solemnem  carminis  formam  imitantis.  Tres  sunt  res ,  quas 
sibi  celebrandas  proposuerat  poeta:  gratum  erga  amicum 
animum,  Lesbiae  amorem,  pietatem  fratris.  Videbimus  Ca- 
tullo, quo  est  studio  Callimachi  poesis  imitandae,  ut  Carmen 
in  quadrum  redigeret  his  septem  partibus  opus  fuisse,  ita  ut 
in  9  vel  1 1  distribuisset  Carmen ,  si  non  tres ,  sed  quattuor 
res  celebrare  voluisset.  Quod  si  simplici  hac  ratione  miram 
carminis  illius  compositionem  satis  declarare  possumu.s, 
quid  opus  erit  ad  artificiosiorem  illam  et  remotiorem  confu- 
gere  rationem? 

Vidimus  (in  e.  LXIV,  LXV,  LXVIIIa)  id  semper 
egisse  Callimachum  eiusque  sectatorem,  ut  oratio  in  cimilo 
decurrens  unde  exorsa  esset,  rediret.  Quod  si  duae  res 
erant  in  cannine  tractandae,  si  duabus  conficiebatur  argu- 
mentum  partibus,  ilio  usus  est  artificio  ut  imam,  quae  ad 
lyricum  genus  propensior  ipsius  elegiae  impetus  esset,  in  al- 
teranti, epicae  poesi  propiorem,  insereret.  Ita  e.  LXIV 
hoc  praebet  a%rj^xa  : 

I  Epithalamium  Thetidis  et  Pelei  (  Ariadna  et  Theseus^Epithal.  Th.  et  P  ) 

Consimili  modo  e.  LXV  et  LXVIIIa33)  composita  sunt: 
e.   LXV: 

(Epistola  ad  Hortalum  (de  fratris  morte  querellae)  epistola  ad  Hort.  j 

33)  C.  LXVI  eo  dìffert  ab  his,  quod  epica  carminis  esterna 
t'orma  non  utrimque  cinyit  elegiacam  poemutis  partera  sed  invi  ceni 
epica  et  lyriea  oratio  commutantur.  Eadcni  ratione  Cjdìppa  Calli- 
machi videtur  fuisse   composita. 

et  e.  LXVIIIa  : 

(Verba  ad  Torquatum.  (fratris  interitus.)  verba  ad  Torquatum.*)  j 
Ergo  e.  LXVIIIb,  cum  tribus  eius  conficiatur  argumen- 
turn  partibus,  in  quiaque  nimirum  membra  distribuendum 
erat: 

(III  /Il  I  II  a  v  Illa         \ 

Ad  Allium:(  Lesbiae  amor. (fratris  mors,  ^Lesbiae  amor.  JAd  Allium  :  | 

Sed  cum  vinculo  quodam  opus  esset ,  quo  II  et  I  et  Ila 
coniungerentur  subtili  arte  interposuit  Catullus  Laodamiae 
historiam ,  ut  quae  ansam  praeberet  et  ad  Lesbiae  amorem 
et  ad  fratris  mortem.     Ergo  tfx^ua,  quod  evadit  hoc  est  : 

[IV        /IH  ,11  I  Ha    v     Illa  \      IV  a 

Ad  Ali.  I  Levsb.   amor.lLaod.  (fratris  mors.  ÌLaod.  IL.   a.  lAdAll.    I 

Vides ,  quod  certe  non  fortuito  accidit ,  in  el  :  LXV, 
LXVIIIa  et  LXVIIIb  fratris  mortem  in  medio  positam 
esse  Carmine. 

Si  colorem  versuum  respicimus,  vice  versa  lyricum  poesis 
genus  in  epici  locum  succedit:  ita,  ut  fratris  mors  et  amor 
Lesbiae  lyrica  magis  dictione  tractentur,  cum  Laodamiae 
narratio  et  Alli  laudatio  ab  epico  genere  propius  absint* 
Jam  igitur  vides  carminimi  LXIV,  LXV,  LXVIIIa  com- 
ponendi  rationem  in  hac  elegia  bis  adhibitam  esse.  — 

Sed  singula  iam  curiosius  circumspiciamus. 

A  e  primum  quidem  inconcinnitas  partium  inter  se  re- 
spondentium  (cf.  pag.  9)  prorsus  est  Alexandrina  :  ita  enim 
se  habet  versuum  numerus ,  quibus  singula  membra  com- 
ponuntur:34) 


*)  cf.  simillimam  Hecales  compositionem.     (Naek.  Hec.) 

I  Procem.  (Theseus.  taur.  Marath.  (Hec.  hospit.,  fletus.ÌThes.  taur.  M.)  Peroratio.  I 

34)  Quod  a  Tibulli  et  Properti  ratione  piane  abhorret,  quorum 
carmina  plerumque  simmetrica  responsione  composita  sunt.  cf.  Groth. 
Quaest.  Tibullianae ,  diss.  inaug.  Hai.  1872.  Mùllenhoff,  Allgem. 
Monatsschrift  ann.    1854   pag.    186  seqq. 


38 
IV    conficitur  5  distichis 


IVa 

6 

III 

11 

Illa 

9 

II 

7 

Ila 

15 

I 

7 

Quod  saepius  iam  supra  cornmemoravimus  artificiuni 
(cf.  pag.  14)  etiam  hic  invenimus:  incipit  oratio  ab  Alli 
mcritis;  tum  inde  a  v.  1.1  :  nam  mihi  ....  (cf.  transitionis 
hanc  formulam  in  e.  LXIV  76,  212  pag.  15  et  e.  LXVI 
5  pag.  31)  regreditur  ad  rerum  initium ,  ad  primam  aman- 
tium  felicitatem  et  exinde  deorsum  properans  percurrit  na- 
turalem  rerum  seriem  secuta  fratris  mortem,  Lesbiae  iurta 
nutantemque  fidelitatem ,  donec  rursus  unde  digressa  erat 
rediit,  ad  Alli  beneficia  poetaeque  gratum  animum. 

Exordium  et  peroratio  Alli  nomen  et  merita  celebrantia 
totum  carminis  corpus  externis  circumcludunt  utrimque 
lineamentis,  cuius  quasi  cor  fratris  mors  est,  quae  sicut  in 
medio  Carmine  posita  est ,  ita  in  poetae  vita  inter  primi 
amoris  felicitatem  et  imminens  iam  amantium  discidium 
interiacet. 

Vv.  11 — 32,  quibus  ineuntis  amoris  ardor  describitur 
Alexandrinae  poesis  colore  tincti  sunt  :  doctrina  omnia 
abundant,  ut  paene  tumida  evadat  dictio  :  duobus  exemplis 
amoris  illustratur  aestus;  lacrimae  decurrentcs  ex  oculis 
similitudine  ad  normam  Homerici  iisus  latius  deducta  (cf. 
ad  e,  LXIV  105,  269  LXV,  19)  curiosius  describuntur, 
ut  e  vestigio  novo  exemplo  subitum  Alli  auxiliuni  induca- 
tur:  domum  suam  praebuerat  amicus ,  quo  amantcs  silontio 
noctis  convenirent  amorisque  perfrucrentur  gaudiis.  Hinc 
ut  transgredi  posset  Catullus  ad  fratris  mortem  Laodamiac 
narrationem  inseruit,  quae  quin  mira  et  subtili  arte  a 
poeta  ex  mythis  electa   sit  nemo  erit ,  cui  dubium  videatur  : 

nam  ut  furtivus  ille  et  ardens  Laodamiae  amor  aptissime 
annecti  potest  ad  Lesbiae  clandestina  et  fervida  numera, 
ita  mors  coniugis  in  Troiae  litore  optimam  praebet  ansam 
ad  inserendum  fratris  interitum.  In  v.  33  ea  transitionis 
forma  adhibita  est,  ut  Laodamiae  introitus  in  Protesilai 
domum  velut  exemplum  Lesbiae  inducatur,  cum  in  v.  47  : 
Nam  tum  Helenae  raptu.  .  .  (cf.  ad  v.  14)  postquam  antea 
iam  (in  v.  40)  dictum  est  amisso  viro  Laodamiae  scelus 
esse  punitimi,  narratio  paullulum  regrediatur  et  Troia  nomi- 
nata eadem  ratione  qua  e.  LXVI  v.  15  transeat  ad  Ili  de- 
testationem  fratrisque  mortem.  Vv.  37  —  38:  Nil  mihi  tam 
valde  placeat . . .  comparati  cum  e.  LXVI,  71  Pace  tua. . . . 
Alexandrinae  poesis  notam  prae  seferunt.  Ultimum  huius 
partis  distichon  :  Sed  Troia  obscoena  ....  regrediens  ad 
Troiae  exsecrationem  bene  claudit  medium  hoc  elegiae 
membrum  (cf.  Aconti  sermonem  amatorium  pag.  14  not.) 

Inde  a  v.  61  repetita  vv.  45 — 46  sententia  (cf.  ad  e. 
LXIVj  265  pag.  17)  paucisque  Protesilai  morte  comme- 
morata regreditur  iterum  oratio  ad  depingendain  amoris 
Laodamiae  magnitudinem ,  ut  inde  annecti  queat  Lesbiae 
narratio,  ubi  in  v  32  intermissa  est. 

Vv:  inde  a  67 — 90  Callimachi  Musa  essent  digrassimi; 
consimiles  sunt  vv.  11 — 32:  tantum  erat  barathrum ,  in 
quod  amoris  aestus  detulerat  Laodamiam ,  quantum  prope 
Cylleneum  Pheneum  Hercules  foramen ,  ut  exsiccaret  palu- 
dem,  fodisse  dicitur;  docte  duo  quae  secunturdisticha  Stym- 
phalia  monstra  commemorant,  Eurysthea  regem,  Herculis- 
que  cum  Hebe  coniugium.35)  Pertractato  hoc  exemplo 
w.  77  —  78: 

Seti  tunc  altus  amor  barathro  i'uit  altior  ilio, 
Qui  dui-uni  domi  tam  ferre  iugum  docuit 

repetunt  et  in  maius  augent  versuum  67 — 68  sensum.  Sta- 
tini —  tam  tumida  est  oratio  —  duo  alia  exempla  inducun- 

35)  et',   pag.   22   not.   20. 

tur,  quibus  quantus  fuerit  Laodamiae  ardor  depingatur, 
quaeque  simili  modo  clauduntur  ut  supra  in  v.  77: 

Sed  tu  horum  magnos  vicisti  sola  furores 
Ut  semel  es  flavo  conciliata  viro. 

Inde  a  v.  91  pergitur  in  Lesbiae  amore  eodem,  quo  in 
v.  32  filum  absciderat  poeta,  loco:  procedit  Catullus  ad 
amatae  infidelitatem.  Sed  quamquam  Lesbiam  acerbe  vitu- 
perai, tamen  poeta  etiam  tunc  adeo  puellae  venustate  et  le- 
pore deceptus  erat ,  ut  in  eius  furtis  indulgenter  eoniveret 
et  varias  excusandi  causas  conligeret:  ipsa  Iuno  omnivoli 
coniugis  malae  fidei  patiens  esse  debet ,  et  praeterea ,  quod 
est  huius  amoris  furtivi  genus,  plura  poscere  non  fas  est. 

Vv.  109  sqq.  ad  carminis  initium  relabentes  circulum 
concludunt  totamque  finiunt  elegiam.36) 

Sed  haec  quidem  hactenus. 

In  metrica  arte  Catullus  eundem ,  quem  Callimachus, 
obtinet  locum  ;  nani  cum  hendecasyllabo  versu  egregie  uta- 
tur,  et  aliqua  iam  exercitatione  in  hexametris  versibus. 
quippe  quos  artificio  quodam  strophice  componat  repetendo 
semper  eodem  versu,  in  distichi  formatione  et  usu  vel  tiro 
est.  Vida  enim  illa  et  virtutes,  quae  in  Callimacho  notavi- 
mus  omnia  in  Catullo  quoque  observare  possumus  ;  disticha 
interpungendo  distracta  et  lacerata,  caesuras  nimis  daras, 
voces  in  pentametri  fine  longiores  eiusquehemistichia  simi- 
liter  desinentia. 

Restat  ut  pauca  dicamus  de  e.  LXVI1 ,  quod  dia- 
logum  continet  inter  poetam ,  moechaeque  ianuam.  line 
elegia  novum  aliquid  et  vel  inauditum  nobis  affertilì*:  nani 
prirnum  quidem  tota  haec  ratio  alternorum  sermoniun 
apud  Callimachum  nusquam  invenimus ,  tuni  etiam  in  ipsis 

30)  His  peractis  artitìciosam  elegiae  structuram  admirandam  asse 

libeuter  coneedes.  Attendai  pnieterea  ,  quantum  inteisit  inter  j » i- i > i i - 
noruni  temporum  carminum  simplicitatem  atqne  hoc  doctum  ele- 
giae genus. 

sententiis  et  verbis  libertas  quaedam  satirica  et  licentia 
(ne  dicam  procacitas)  superbit,  quae  adhuc  in  elegiis  Ca- 
tullianis  nondum  nobis  occurrerat,  cuiusque  in  limato  ilio 
castoque  Callimacho  nusquam  ne  exile  quidem  vestigium 
invenimus.  Nam  et  sententiarum  et  verborum  acerbitatem 
obscoenitatemque  accuratissime  devitare  studet.37)  Hac 
igitur  ratione  minime  Catullus  Callimachum  secutus  est, 
sed  suae  ipsius  naturae  indulsit.  Qualia  nobis  praebent 
vv.  21,  27  nunquam  scripsisset  Cyrenaeus.  Videmus  igi- 
tur, quamvis  studeat  Catullus  Alexandrini  poetae  vestigia 
in  elegiaca  pc-esi  accurate  premere,  tamen  non  nusquam 
fervidum  eius  ingenium  rudemque  naturae  vim  fractis  imi- 
tationis  vinculis  ultro  ferri  novaque  ingredi  itinera.  Ceteris 
nominibus  totus  pendet  ex  Callimacho  :  Alexandrina  est 
totius  elegiae  compositio  :  sunt  externa  carminis  lineamenta 
ad  epicum  genus  propensiora,  quae,  ut  forma  lignea  pictam 
imaginem,  ita  lyrici  coloris  circumscribunt  versus;  est  arti- 
ficium  illud,  quo  a  posterioribus  incipitur,  tum  regrediendo 
et  exinde  deorsum  procedendo  res  ante  actae  percurruntur, 
donec  redit  oratio,  unde  exorsa  erat;  est  certum  illud  trans- 
itionis  genus ,  quo  repetita  priore  sententia  praeeuntia  con- 
cluduntur  et  ad  sequentia  proceditur;  est  studium  illud 
doctrina  et  exemplis  carminibus  spendorem  addendi  et 
quam  fieri  possit  plurimas  res  brevissime  in  elegiae  argu- 
mentum  congerendi;  est  denique  artis  metricae  ratio.  —  Sed 
effrenata  haec  loquendi  licentia,  quae  ad  satiricumgenus 
propensior  est,  iocationes  illae  Fescenninae  et  simplices 
illae  voces  naturae  quas  in  e.  LXV,  LXVIIIa,  LXVIIIb 
de  fratris  morte  ex  intimo  poetae  pectore  nudas  et  sin- 
ceras  prorumpentes  videbamus,  piane  propriae  suntCatulli. 
Nec  est  cur  mirum  hoc  putemus.  Nam  quod  ad  ingenii 
vim    et   naturae    ardorem    attinet    multum    interest    inter 


7)  cf.   Naekli  Hec.  pag.   69  init. 

Alexandrinos  illos  Romanosque  eius  aetatis  :  il  1  i  enim 
erant  quasi  reliquiae  temporis  artibus  litterisque  ditissimi, 
quod  iam  dudum  interierat,  Catullus  contra  praenuntius 
quasi  efflorescentis  et  enitentis  temporis.  Romanis  erat 
virium  integrarum  et  intactarum  magna  copia  et  quamvis 
studeat  Catullus  artificiosum,  perpolitum,  limatura  Calli- 
machum  imitari,  tamen  ipsius  Cyrenaei  natura  piane 
contraria  est  et  data  occasione  perrumpit  rincula  Romanus 
nativumque  suum  aperit  ardorem  et  impetum.  — 


Vita. 

Natus  sum  Paulus  Maximilianus  Weidenbach  id.  apr. 
MDCCCXLIX  Berolini,  patre  Theodoro  Ernesto,  pictore 
et  magistrata  regio,  matre  Erica  de  gente  Steubecke.  Fidei 
addictus  sum  evangelicae.  Litterarum  primordiis  in  regio 
gymnasio  Joachimico  Berolinensi  imbntus  maturitatis  testi- 
monio accepto  a.  d.  X  cai.  nov.  MDCCCLXIX  inter 
cives  universitatis  Fridericae-Guilelmae  Berolinensis  rece- 
ptus  sum.  A.  d.  II  cai.  iun.  in  numerum  civium  academi- 
corum  universitatis  Lipsiensis  relatus  bello  francogallico 
orto  per  duo  semestria  stipendia  merui  et  Lutetiae  Pari- 
siorum  oppugnandae  interfui.  Non.  dee.  an.  huius  saeculi 
LXXI  iterum  inter  cives  universitatis  Fridericae-Guilelmae 
Berolinensis  receptus  per  duo  semestria  studiis  potissimum 
philologicis  operam  dedi.  Audivi  per  hoc  triennium 
lectiones  illustrissimorum  virorum  :  Baron,  G.  Curtius,  Dro- 
bisch,  Harms,  Haupt,  Huebner,  Kahnis,  Kirchhoff,  Miillen- 
hofF,  Ritschl.  Per  duo  semestria  Hiibneri  societatis  philo- 
logicae  eram  sodalis;  per  sex  menses  Mullenhoffii  societatis 
theodiscae.  Quibus  omnibus  viris  clarissimis  data  hac 
opportunitate  propter  summa  eorum  de  me  merita  gratias 
ago  plurimas.  — 

